**ПРАВИЛА И УСЛОВИ ЈАВНОГ НАДМЕТАЊА**

**Комисија упознаје присутне учеснике да:**

1. - трошкове комуналног уређења и опремања парцеле сноси будући купац.
2. трошкове парцелације/препарцелације/деобе сувласничких удела на парцели сноси будући купац.
3. - купац преузима грађевинско земљиште у виђеном стању без обавезе продавца да изведе било какве радове на уређењу земљишта као и обавезе да изврши омеђавање или чишћење терена.
4. - купац који понуди највећи износ за предмет надметања и коме се отуђује грађевинско земљиште дужан је да са надлежним комуналним предузећем и другим правним лицима уговори и плати трошкове за инфраструктуру: ЕДБ, ПТТ, гасификацију и друге комуналне обавезе,
5. - се избор најповољнијег понуђача врши применом критеријума највише понуђене цене,
6. - се јавно надметање сматра успешним уколико надметању приступи само један учесник који прихвати почетну цену,
7. лице коме се грађевинско земљиште отуђује је обавезно да понуђену цену уплати у року од 15 дана од дана пријема решења о отуђењу грађевинског земљишта на рачун буџета општине Голубац број 840-841151843-84, шифра плаћања 290, модел 97 са позивом на број 75-040.
8. - ће се уговор о отуђењу грађевинског земљишта (у даљем тексту: Уговор о отуђењу) закључити са лицем коме се на основу решења о отуђењу отуђује грађевинско земљиште, у року од 30 дана од дана пријема решења о отуђењу.
9. - ће у случају да најповољнији понуђачне уплати понуђену цену или не закључи уговор о отуђењуу року одређеном Решењем о отуђењу или одустане од понуде након завршетка јавног надметања Решење о отуђењу, уколико је донето, бити стављено ван снаге и поступак оглашавања ће се поновити без права најповољнијег понудиоца на повраћај депозита сагласно члану 25. Одлуке о грађевинском земљишту (“Службени гласник општине Голубац”, бр. 8/2019).
10. - све порезе, трошкове овере и друге дажбине које проистекну из промета предмета продаје, као и евентуалне трошкове промене намене земљишта сноси најповољнији понуђач који са Општином Голубац закључи уговор о купопродаји.
11. - депозит уплаћен на депозитни рачун у поступку јавног оглашавања од стране најповољнијег понуђача представља део цене и по доношењу решења о отуђењу се преноси на одговарајући рачун општине.
12. - уплаћени депозит од стране учесника у поступку отуђења грађевинског земљишта којима исто није отуђено одељење надлежно за послове финансија враћа најкасније у року од осам дана по окончању поступка.

**Комисија упознаје учеснике са правилима и током јавног надметања:**

1. Јавно надметање отвара и води председник комисије,
2. Председник Комисије позива учеснике да прихвате почетну цену предмета продаје,
3. Уколико нико од учесника не прихвати почетну цену, поступак јавног надметања се обуставља,
4. Учесници који не прихвате почетну цену немају право даљег учешћа у јавном надметању,
5. Председник комисије позива учеснике који су прихватили почетну цену да исту увећају за лицитациони корак,
6. Учесници подизањем лицитационе картице прихватају увећање цене за лицитациони корак,
7. Прихвата се увећана цена првог учесника који подигне лицитациону картицу,
8. Јавно надметање се окончава када по позиву председника комисије нико од учесника два пута узастопно не увећа претходну цену за лицитациони корак.
9. Победником јавног надметања сматра се учесник који понуди највишу цену за предмет продаје.